กลยุทธ์ที่ Alibaba นำมาใช้แล้วประสบความสำเร็จมาก จนแทบจะกลายเป็นประเพณีของธุรกิจจีนคืออะไร?
a. กลยุทธ์นาทีทองใน Shopping Festival ช่วงเวลาเทศกาลหรือช่วงวันพิเศษที่จะมีการลดกระหน่ำ และออกโปรโมชั่นพิเศษ
b. กลยุทธ์รับชมไลฟ์สดเพื่อรับคูปองส่วนลดและของแถมสุดพิเศษในช่วงเวลาหัวค่ำของทุกวัน
c. กลยุทธ์เล่นเกมสะสมคะแนน เพื่อนำไปแลกรางวัลเป็นส่วนลดต่างๆ ของสินค้าที่ลูกค้าชื่นชอบ
d. กลยุทธ์แจกของแถมและคูปองลดราคาในวันเกิดของลูกค้าที่ลงทะเบียนรับข้อมูลจากทางเว็บไซต์
คำตอบที่ถูกต้องได้แก่ a.  เพราะว่า เว็บไซต์ Alibaba จะมีช่วงนาทีทองใน Shopping Festival ซึ่งถือเป็นกลยุทธ์ที่ Alibaba นำมาใช้แล้วประสบความสำเร็จมาก จนแทบจะกลายเป็นประเพณีของธุรกิจจีนไปแล้ว โดยจะมีช่วงเวลาเทศกาลหรือช่วงวันพิเศษที่ช่องทาง E-Commerce กระแสหลักของจีนจะทำการลดกระหน่ำ ออกโปรโมชั่นพิเศษ ซึ่งวันที่โด่งดังมากก็คือ เทศกาลคนโสด ตรงกับวันที่ 11 เดือนพฤศจิกายนของทุกปี จะเป็นวันที่สินค้าบนช่องทางออนไลน์กระแสหลักอย่าง Tmall และ JD.com รวมถึงช่องทางอื่นๆต่างกระหน่ำลดราคาสินค้าแบรนด์เนมต่างๆ ตั้งแต่ 30-50% แล้วยังเป็นโอกาสที่ดีสำหรับแบรนด์ท้องถิ่นและรายย่อยด้วย เพราะเป็นช่วงเทศกาลที่คนจีนจะเข้ามาช็อปปิ้งออนไลน์กันมาก

โดยในปลายปี 2017 มีรายงานจากทาง Alibaba ว่า ยอดจำนวนทางออนไลน์พุ่งสูงกว่า 168,000 ล้านหยวน ในขณะที่ JD.com อยู่ที่ 127,000 ล้านหยวน เป็นอัตราที่เติบโตกว่าปีก่อนหน้าถึงร้อยละ 50 ซึ่งนอกจากเทศกาลวันคนโสดที่โด่งดังแล้ว ยังมีวันอื่นๆ อีก เช่น ช่วงเทศกาลตรุษจีน และวันวาเลนไทน์ของจีนด้วย